**KUTSESTANDARD**

**Päästemeeskonna juht, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Päästemeeskonna juht, tase 5* | *5* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Päästemeeskonna juhi töö eesmärk on teha ja juhtida päästetööd, ennetada õnnetusi, kaitsta inimeste tervist, päästa elu, vara ja keskkonda, valmistuda ohu-, kriisi- ja hädaolukordade lahendamiseks. Päästemeeskonna juht tõstab elanikkonna teadlikkust turvalise keskkonna loomiseks ja hoidmiseks.  Päästemeeskonna juht koordineerib päästemeeskonna tööd päästekomandos ja päästetööl. Ta hindab päästesündmusel olukorda ja võtab vastu otsuseid ning annab korraldusi päästemeeskonnale ja teistele päästesündmusele kaasatud asutustele ja isikutele. Päästemeeskonna juht allub operatiivteenistuslikult välijuhile.  Päästemeeskonna juhi töö on korraldatud ööpäevaringsete valvevahetustega, sõltumata puhkepäevadest ja riigipühadest. Ta töötab nii sise- kui ka välitingimustes, sõltumata ilmastikuoludest, sageli ekstreemsetes oludes (kõrge temperatuur, hingamiskõlbmatu keskkond, kitsad olud, töötamine kõrgustes ja sügavustes jm) ning teeb füüsilist pingutust nõudvat tööd.  Päästetööl puutub ta kokku ohuteguritega (põlemisgaasid, elekter, ohtlikud ained, vesi jm), mis võivad ohustada elu ja tervist.  Päästemeeskonna juhil peab olema valmisolek tegeleda oma psüühikat traumeerivate olukordadega. Ta peab vastama kehtestatud tervise- ja füüsilise ettevalmistuse nõuetele.  Päästemeeskonna juht kasutab oma töös peamiselt isikukaitse-, IKT-, luure- ja abivahendeid ning juhendab vajadusel päästjaid päästevaruste ohutul kasutamisel.  Lisaks päästemeeskonna juht, tase 5-le on kehtestatud kutsestandard päästja, tase 4.  Päästja ülesandeks on päästetöö tegemine meeskonna liikmena. |
| Kommentaarid: |
| **A.2 Tööosad (kompetentsid)** |
| A.2.1 Reageerimisvalmiduse tagamine  A.2.2 Päästetöö korraldamine  A.2.3 Päästetöö tegemine |
| **A.3 Kutsealane ettevalmistus** |
| Tavaliselt on päästemeeskonna juhil keskharidus, kutseoskused on omandatud kutseõppeasutuses. Soovitavalt on päästemeeskonna juht eelnevalt töötanud päästjana. |
| Kommentaarid: |
| **A.4 Enamlevinud ametinimetused** |
| Meeskonnavanem, rühmapealik. |
| Kommentaarid: |
| **A.5 Regulatsioonid kutsealal tegutsemiseks** |
| Töö päästeteenistujana on reguleeritud päästeteenistuse seadusega. |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse moodustub üldoskustest ja kohustuslikest kompetentsidest. Kutse taotlemisel on nõutav nende kõigi tõendamine. |

|  |
| --- |
| **B.2 Päästemeeskonna juht, tase 5 üldoskused** |
| 1. järgib oma töös päästeteenistuja väärtusi ja eetikakoodeksit ning ametniku eetikakoodeksit, märkab ohtu ja sekkub; 2. järgib oma töös päästetöö valdkonda reguleerivaid õigusakte ja kontrollib nende järgimist; tunneb oma organisatsiooni ülesehitust ja toimimise põhimõtteid ning organisatsiooni kultuuri; 3. järgib oma töös tööohutuse reegleid ja põhimõtteid; vastutab koolitusel ja päästesündmusel osalevate ja kaasatud isikute ohutuse eest; kontrollib töövahendite kasutusjärgse hoolduse tulemust, fikseerib töövahendite erakorralise hoolduse vajaduse ja edastab info vastavalt korrale; kasutab töövahendeid sihipäraselt vastavalt tootja kasutusjuhendile ning kontrollib töövahendite sihipärast kasutamist; 4. on motiveeritud õppima, huvitub iseenda ja eriala/valdkonna arengust; arendab ennast sihipäraselt; hoiab ennast treeningutega vormis; 5. tunneb ära eluohtliku seisundi ja valib sobiva elupäästva esmaabi andmise viisi; annab kannatanu(te)le elupäästvat esmaabi ja transpordib kannatanu ohutult kasutades põhiauto standardvarustust; taaselustab vastavalt normidele; 6. töötab tõhusalt meeskonnas ja selle huvides ning kohandub meeskonnaga, juhib meeskonda; arvestab teistega ja täidab oma rolli meeskonnas; 7. kasutab oma töös eesti keelt vastavalt seadusega kehtestatud nõuetele; 8. kasutab tööks vajalikke info- ja kommunikatsioonitehnoloogia vahendeid (riistvara ja tarkvara, raadiosidevahendid, navigatsiooniseadmed jm) vastavalt kehtestatud korrale ja kasutusjuhenditele. |
| Kommentaarid: |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Reageerimisvalmiduse tagamine** | **EKR tase 5** |
| Tegevusnäitajad:   1. viib läbi valvevahetuse üleandmise ja vastuvõtmise vastavalt kehtivale korrale; paigutab isikkoosseisu operatiivvalmiduses olevale päästetehnikale vastavalt kehtivale korrale; täidab elektroonselt päästetöö rakendusprogramme; informeerib esimesel võimalusel muudatustest operatiivvalmiduses vastavalt kehtivale korrale; kontrollib dokumentide täitmist ja täidab valmisoleku tagamiseks vajalikud dokumendid; hoiab end kursis teeninduspiirkonna ohutegurite, kõrgema riskiga objektide ja reageerimisressursiga; 2. korraldab ja tagab varustuse ning tehnika hooldamise päästekomando tasandil; tuvastab erakorralise hoolduse tegemise vajaduse ja teavitab sellest vastavalt kehtivale korrale; 3. valmistab ette ja viib läbi valvemeeskonna päevakavajärgset õppetegevust vastavalt koolitusplaanile ja teenistuslikule vajadusele; annab koolitatavatele tagasisidet, sh ohutusnõuete järgimise kohta; täidab õppetegevusega seotud dokumendid vastavalt kehtivale korrale; hindab päästjate teadmiste ja oskuste taseme vastavust nõuetele, teavitab lisaväljaõppe vajadusest. | |
| Kommentaarid: | |
| **B.3.2 Päästetöö korraldamine** | **EKR tase 5** |
| Tegevusnäitajad:   1. valib kogutud info põhjal päästetööks otsustava suuna ja taktika; loob päästesündmuse lahendamiseks sobiva plaani ja korraldab ressursid; juhib tulemuslikult päästetööd vastavalt kehtivatele õigusaktidele; hindab päästesündmuse kulgu ning vajadusel muudab taktikat; tagab päästesündmusele kaasatud isikute ohutuse ja jälgib päästetöö ohutustehnikat; 2. edastab päästesündmusega seotud osapooltele ja vajadusel avalikkusele teavet päästesündmuse kohta vastavalt kehtivale korrale; 3. täidab päästesündmuse kohta aruandluse ja teeb haldusmenetlustoimingud vastavalt kehtivale korrale; teeb esmased menetlustoimingud sündmuskohal vastavalt kehtivale korrale; analüüsib koos meeskonnaga päästesündmuse lahendamise tulemuslikkust. | |
| Kommentaarid: | |
| **B.3.3 Päästetöö tegemine** | **EKR tase 5** |
| Tegevusnäitajad:   1. hindab ja arvestab päästesündmusega seotud ohte ja riske; teavitab päästesündmusele kaasatud isikuid ohtudest ja riskidest; vajadusel annab esmased käitumisjuhised elanikkonna kaitsmiseks; hindab päästetöö tulemuslikkust ja edastab infot vastavalt juhendile; 2. juhib ja korraldab suitsusukeldumist vastavalt suitsusukeldumise juhendile ja tulekahju eripärale; hindab riske vastavalt suitsusukeldumistööde käigus saadud infole; kontrollib suitsusukeldujate valmisolekut, varustust ja tegevust; vajadusel suitsusukeldub kasutades selleks põhiauto standardvarustust; hindab tule ja põlemisgaaside levikut ning valib sobiva viisi ja vahendid tulekahju leviku piiramiseks ning kustutamiseks; annab korralduse tuleohutuspaigaldiste sihipäraseks ja ohutuks kasutamiseks; kontrollib kustutustöö efektiivsust ja ohutust ning teeb vajadusel korrektuure; 3. valib tehnilise päästetöö taktika vastavalt õnnetuse dünaamikale ja tagajärgedele; valib sobiva varustuse ja efektiivseima viisi ohutuks tehniliseks päästetööks; hindab riske vastavalt tehnilise päästetöö käigus saadud infole; kontrollib päästetöö efektiivsust ja vajadusel muudab taktikat; kasutab põhiauto standardvarustust vastavalt päästetöö iseloomule; 4. tuvastab lähtuvalt luure tulemusest aine omadused ja ohtlikkuse ning edastab info vastavalt juhendile, võtab kasutusele vajalikud kaitsemeetmed tagades meeskonna ja päästetavate ohutuse ja otsustab lisaressursi kaasamise; hindab riske vastavalt keemiapäästetöö käigus saadud infole; kontrollib keemiapäästetöö efektiivsust ja vajadusel muudab taktikat; kasutab põhiauto standardvarustust vastavalt päästetöö iseloomule; hindab naftareostuse ulatust ja korraldab naftareostuskorjetööd; hindab saasteärastuse vajadust ja korraldab saasteärastustööd; 5. valib efektiivse ja ohutu hargnemise vastavalt päästesündmuse liigile ja iseloomule; annab korraldused hargnemisteks; jälgib kogu päästesündmuse vältel hargnemiste efektiivsust, teeb vajadusel muudatusi; 6. hindab evakuatsiooni ja elupääste vajadust, arvestades ohte ja riske ning päästesündmuse liiki; annab korralduse kaitsevarustuse kasutamiseks ning efektiivseks ja ohutuks inimeste ning loomade evakuatsiooniks ja elupäästeks; jälgib evakuatsiooni ja elupääste tulemuslikkust, vajadusel teeb muudatusi; 7. kaasab päästesündmuse lahendamisse võimalikke vajaminevaid asutusi ja isikuid vastavalt nende vastutusalale ning päästesündmuse liigile; juhib päästetööle kaasatuid vastavalt ettenähtud korrale; 8. teeb ennetustööd oma pädevuse piires vastavalt korraldusele; annab vahetule juhile ennetustöö sisu ja vahendite kohta tagasisidet; juhendab päästjaid ennetustöös; täidab ennetustöö kohta käiva nõuetekohase aruandluse. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris |  |
| 1. Kutsestandardi koostajad: | Häli Allas, Sisekaitseakadeemia  Kady Danilas, Sisekaitseakadeemia  Rasmus Laar, Päästeamet  Karin Sõrmus, Päästeamet  Gert Teder, Eesti Päästeala Töötajate Ametiühing |
| 1. Kutsestandardi kinnitaja | Vara- ja Isikukaitse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 8 |
| 1. Viide Ametite Klassifikaatorile (ISCO 08) | 1349 Juhid mujal liigitamata erialateenuseid osutavates asutustes |
| 1. Viide Euroopa kvalifikatsiooniraamistikule (EQF) | 5 |
| **C.2 Kutsenimetus võõrkeeles** | |
| Inglise keeles Rescue unit leader   |  | | --- | | **C.3 Lisad** | | Lisa 1[Digipädevuste enesehindamise skaala](https://www.kutsekoda.ee/wp-content/uploads/2019/04/Digip%C3%A4devuste-enesehindamise-skaala.pdf) | | Kommentaarid: | | |